Diari Oficial de la Generalitat Valenciana


Sumari del DOGV 9111, del 21-06-2021 (2021/6300)

RESOLUCIÓ de 25 de maig de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de José Vicente Garrido Zamora per la Generalitat. ABI 710/2014.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9111

Data del DOGV
:   21-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6300


Data del document
:   25-05-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de maig de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de José Vicente Garrido Zamora per la Generalitat. ABI 710/2014. [2021/6300]  
Antecedents de fet  
Mitjançant un ofici presentat en aquesta administració pública pel Jutjat de Primera Instància i Instrucció núm. 1 de Llíria, procediment d'execució de títols judicials 1271/2014, es va comunicar a aquesta conselleria la defunció, l'11 d'abril de 2013, de José Vicente Garrido Zamora, amb DNI \*\*\*\*440\*\*, no constant l'existència de parents d'aquest.  
  
Acreditat el seu empadronament als ajuntaments de Riba-roja de Túria i de Torrent, que no va atorgar testament i que no es té coneixement de persones amb dret a heretar, amb data 8 d'abril de 2019 la directora general del Sector Públic, Model Econòmic i Patrimoni va signar un acord d'incoació del procediment per a la declaració d'hereu abintestat a favor de la Generalitat i adjudicació dels béns i drets de l'herència de José Vicente Garrido Zamora.  
  
L'esmentat acord va ser objecte de publicació en el DOGV de 17 de juliol de 2020 i exposat als taulers d'anuncis dels ajuntaments de Torrent i de Riba-roja de Túria, del 8 de juliol a l'11 d'agost de 2020 i del 29 de setembre al 30 d'octubre de 2020, respectivament.  
Amb data 6 de maig de 2021, es remet a l'Advocacia General de la Generalitat proposta de resolució de la Direcció General del Sector Públic i Patrimoni de terminació de l'expedient de declaració administrativa d'herència intestada i acceptació de l'herència de José Vicente Garrido Zamora, a l'efecte d'emetre un informe en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereva de José Vicente Garrido Zamora i adjudicar-li els béns i drets de l'herència, obtingut l'informe favorable de l'Advocacia General de la Generalitat.  
  
Segon  
Acceptar l'herència de José Vicente Garrido Zamora, a benefici d'inventari, integrada pels següents béns:  
- Finca núm. 13936 de Riba-roja del Túria, inscrita en el Registre de la Propietat de Benaguasil, habitatge, en la quarta planta, porta tretze de l'escala en el bloc B, de l'edifici situat en Riba-roja de Túria, avinguda de la Pau, núm. 51 i 53.  
Apareix gravada amb hipoteca. No obstant això, efectuada consulta a l'entitat financera aquesta certifica que no queda capital pendent de pagament.  
- Compte en Sabadell, amb saldo a 24 de març de 2021 de 30.820, 56 euros.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets del causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
En el cas del bé immoble que integra el cabal relicte, procedir a la seua alienació.  
  
Sisé  
Una vegada liquidada l'herència, aprovar, amb l'informe previ de la Intervenció Delegada, el compte general de liquidació de l'abintestat en el qual s'integrarà la totalitat dels ingressos generats i les despeses abonades o per a abonar, entre les quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la secretària autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga fer-se ús de qualsevol altre recurs o acció que s'estime procedent.  
  
València, 25 de maig de 2021.- La directora general del Sector Públic i Patrimoni: Isabel Castelló García.